да е обосновано от основана на риска оценка на вероятността за злоупотреба или неправомерно ползване.
 (12)
 С цел да се даде възможност на потребителите да ползват обеми регулирани роуминг услуги на дребно по приложимата национална цена на дребно, които да съответстват на техните тарифни планове на националния пазар, доставчикът на роуминг следва по принцип да не налага ограничение за обемите на мобилните услуги, предоставяни на роуминг клиента, различно от ограничението за националния пазар, когато този клиент периодично пътува в рамките на Съюза. Това ограничение за националния пазар следва да отразява всяка приложима политика за справедливо ползване по отношение на ползването на тарифния план в рамките на собствената държава.
 (13)
 При определени национални тарифни планове, описани по-долу като отворени пакети за данни, потреблението на данни може да бъде неограничено или те могат да предоставят обеми данни на ниска имплицитна национална единична цена спрямо регулираната максимална цена за роуминг на едро, посочена в член 12 от Регламент (ЕС) No 531/2012. При отсъствието на каквато и да била защита срещу прекомерен обем специално за такива отворени пакети за данни, е по-вероятно те, а не други тарифни планове, да бъдат обект на организирана препродажба на лица, които не пребивават в държавата членка, където е установен доставчикът на роуминг, или нямат стабилни връзки, водещи до често и продължително присъствие в нея. Освен това подобно неправомерно ползване или злоупотреба с отворени пакети за данни при роуминг може да доведе до изчезването на такива тарифни планове от националните пазари или до ограничаване на роуминга с такива тарифни планове, в ущърб на местните потребители и в противоречие с целта на Регламент (ЕС) No 531/2012. Този риск е значително по-малък за гласовите повиквания и SMS услугите, тъй като тези услуги подлежат на по-големи физически или времеви ограничения и начините на действителното им ползване са стабилни или намаляващи през последните години. Това не засяга правото на операторите да предприемат мерки за справяне с много нетипични начини на ползване на гласови услуги или SMS услуги при роуминг, които произтичат от измамни дейности. Въпреки че е необходимо да се предвидят допълнителни защитни мерки срещу такива увеличени рискове от злоупотреба с регулирани услуги на дребно за роуминг на данни на приложимата национална цена на дребно по отворени пакети за данни, местният потребител, който периодично пътува в Съюза, следва да бъде в състояние да ползва тези услуги в обеми на дребно, равностойни на двукратните обеми, които могат да се закупят на тавана на цената на едро за роуминг на данни за парична сума, равна на общата национална цена на дребно без ДДС на съставния елемент за мобилни услуги на тарифния план на националния пазар за целия въпросен период на фактуриране. Този обем съответства на въпросния тарифен план на националния пазар, тъй като се адаптира към националната цена на дребно съгласно въпросния тарифен план и следователно може да се прилага за отворени пакети за данни, включително в пакет с други мобилни услуги на дребно. С умножаването по две адекватно се отразява фактът, че операторите често договарят цени на едро за роуминг на данни под приложимите